CELEX: 22004A0827(02)
Language: lt
Date: 1077494400000
Title: Europos Bendrijų Komisijos ir Tarptautinio epizootijų biuro pasikeitimas raštais

27.8.2004   
            
            
               LT
            
            
               Europos Sąjungos oficialusis leidinys
            
            
               C 215/5
            
         
      EUROPOS BENDRIJŲ KOMISIJOS
   
   
      IR
   
   
      TARPTAUTINIO EPIZOOTIJŲ BIURO
   
   
      PASIKEITIMAS RAŠTAIS
   
   (2004/C 215/04)
   Gerb. pone,
   Turiu garbę priminti Jūsų pridėtą 2003 m. rugsėjo 17 d. laišką D/001782 dėl Tarptautinio epizootijų biuro (OIE) ir Europos Bendrijų Komisijos derybų dėl oficialių ryšių tarp abiejų mūsų organizacijų užmezgimo.
   Sutinku su Jūsų siūlymu stiprinti Tarptautinio epizootijų biuro (OIE) ir Europos Bendrijų Komisijos santykius, juos grindžiant šiais principais:
   
               1.
            
            
               Europos Bendrijų Komisija (toliau – EK) ir Tarptautinis epizootijų biuras (toliau – OIE), susitaria, kad, siekdami palengvinti savo uždavinių, apibrėžtų atitinkamose Europos bendrijos steigimo sutarties nuostatose, ypač 302 straipsnyje, ir 1924 m. sausio 25 d. Paryžiuje pasirašytame Tarptautiniame susitarime dėl Tarptautinio epizootijų biuro įsteigimo, vykdymą, jie veiks kartu ir nuolat informuos vienas kitą bendrų interesų srityje.
            
         
               2.
            
            
               EK atstovai bus kviečiami dalyvauti Tarptautinio komiteto metiniuose posėdžiuose bei OIE regioninių komisijų pasitarimuose ir šių organizacijų atvirose diskusijose darbotvarkės klausimais, kurie domina EK, be teisės jose balsuoti.
            
         
               3.
            
            
               Kiekviena šalis kvies kitą šalį dalyvauti atitinkamų darbo grupių darbe sprendžiant jų darbotvarkės klausimus, kurie apima bendrų EK ir OIE interesų sritis, laikydamosi šiam dalyvavimui taikytinų taisyklių.
            
         
               4.
            
            
               Bus priimti atitinkami susitarimai dėl EK ir OIE dalyvavimo kituose nekonfidencialiuose posėdžiuose, surengtuose vienos iš minėtų organizacijų iniciatyva, kuriuose bus aptariami su bendrais interesais susiję klausimai, ypač tie, kurie kyla Pasaulio prekybos organizacijai pripažinus OIE autoritetinga pasaulio organizacija, atsakinga už gyvūnų ligas ir zoonozes.
            
         
               5.
            
            
               Abi organizacijos susitaria pranešti viena kitai apie visus bendro intereso projektus ir darbo programas.
            
         
               6.
            
            
               Atsižvelgdamos į susitarimus, kurių gali prireikti siekiant garantuoti tam tikrų dokumentų konfidencialumą, EK ir OIE keisis techniniais dokumentais.
            
         
               7.
            
            
               EB ir OIE gali susitarti dėl bendrų priemonių, pirmiausia tų, kurių tikslas – plėsti tarptautinį bendradarbiavimą siekiant apsaugoti gyvūnų sveikatą, užtikrinti sanitarinę gyvūninės kilmės maisto produktų saugą, kovoti su zoonozėmis ir, siekiant gyvūnų gerovės, paskatinti besivystančias šalis parengti bei įgyvendinti pirmiau minėtų sričių standartus ir gaires. Šios priemonės bus aptartos atskiruose susitarimuose.
            
         Sutinku, kad Jūsų pridėtas laiškas ir mano atsakymas, kuriuose išdėstytos panašios sąlygos, būtų laikomi Tarptautinio epizootijų biuro (OIE) ir Europos Bendrijų Komisijos santykių pagrindu.
   
      Paryžius, 2004 m. vasario 23 d.
      
         
            
         Bernard Vallat